

**REPUBLIKA HRVATSKA**

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**OPĆINSKO VIJEĆE**

**KLASA: 021-05/22-01/13**

**URBROJ:2103-15-01-22-1**

**U Šandrovcu, 01.08.2022.**

**Z A P I S N I K**

**sa 10. sjednice Općinskog vijeća općine Šandrovac održane dana 01.08.2022.g. sa početkom u 20,00 sati na adresi Bjelovarska 6, 43227 Šandrovac, 1. kat. prostorija vijećnice.**

**Prisutni članovi Općinskog vijeća**

1. Tomislav Fleković-predsjednik
2. Mirko Bedeković-potpredsjednik
3. Željko Đipalo
4. Damir Husnjak
5. Katarina Blažeković
6. Goran Solar
7. Stjepan Kos

**Odsutni članovi Općinskog vijeća**

1. Nikola Radonić
2. Želimir Gluščić
3. Slaven Kurtak

**Ostali prisutni**:

1. Dario Halauš -- općinski načelnik Općine Šandrovac
2. Ivana Fočić – pročelnica Jedinstvenog upravnog odjela Općine Šandrovac
3. Dajana Perhot – referent za računovodstvo i financije JUO Općine Šandrovac
4. Sandra Sedlanić- zapisničar, administrativni referent JUO Općine Šandrovac

Predsjednik Općinskog vijeća Općine Šandrovac Tomislav Fleković pozdravio je sve prisutne, utvrdio da je na sjednici prisutno 7 od 10 vijećnika te da je kvorum potvrđen. Današnja sjednica provodi se uz sve epidemiološke mjere tako da su svi prisutni razmješteni tako da je razmak sjedećih mjesta među prisutnima 1,5m te ima je omogućeno korištenje dezinfekcijskog sredstva i provjetravanje prostorije.

Predsjedavajući je predložio sljedeći Dnevni red 10 sjednice Općinskog vijeća općine Šandrovac:

1. Aktualni sat,
2. Usvajanje zapisnika sa 7. sjednice Općinskog vijeća Općine Šandrovac,
3. Usvajanje zapisnika sa 8. sjednice Općinskog vijeća Općine Šandrovac,
4. Usvajanje zapisnika sa 9. svečane sjednice Općinskog vijeća Općine Šandrovac,
5. I. izmjene i dopune Proračuna Općine Šandrovac za 2022. godinu
6. Donošenje Odluke o kupnji nekretnina na katastarskim česticama broj 14/K (14/4), 1490, 1491/1 i 1492, k.o. Šandrovac (Šandrovac, Jarak 36) u svrhu uređenja etno kuće (kulturnog centra),
7. Donošenje Odluke o agrotehničkim mjerama te uređivanju i održavanju poljoprivrednih rudina na području općine Šandrovac
8. Donošenje Odluke o I. reviziji Procjene rizika od velikih nesreća za područje Općine Šandrovac
9. Donošenje Odluke o osnivanju Savjeta za zaštitu potrošača javnih usluga Općine Šandrovac
10. Donošenje Odluke o prihvaćanju izvještaja udruga Općine Šandrovac za 2021. godinu
11. Donošenje Odluke o imenovanju članova Etičkog odbora za praćenje Etičkog kodeksa nositelja političkih dužnosti u općini Šandrovac
12. Donošenje Odluke o imenovanju članova Vijeća časti za praćenje Etičkog kodeksa nositelja političkih dužnosti u općini Šandrovac

Dnevni red je jednoglasno sa 7 glasova ZA usvojen od strane vijećnika Općinskog vijeća Općine Šandrovac. Zatim se prešlo na raspravljanje pojedinih točki dnevnog reda 10. sjednice Općinskog vijeća Općine Šandrovac.

**Točka 1.**

Predsjedavajući je otvorio aktualni sat.

\*Vijećnik, Mirko Bedeković: “Imam jedno pitanje vezano za Općinu Šandrovac. Konkretno, u zadnje vrijeme se govori da Općina ništa ne radi. Ja molim načelnika da nam argumentirano kaže što se radi, a da su ovo što se govori čiste gluposti.“

\*\*Načelnik: „ Ako ja budem pričao što se radi nećemo tako skoro biti gotovi“

\*Predsjedavajući je rekao da će se načelnik obratiti kasnije, te je drugim vijećnicima dao pravo na pitanja.

\*Vijećnik Željko Đipalo: „Nisam nikada pitao što je sa kućama pokojnog Filipan i Đipalo?“

\*\*Načelnik :“Od Đipala i kuća u Jaseniku pripale su Općini.“

\*Pročelnica, Ivana Fočić obratila se prisutnima: „Filipan je umro 2018.g. , a tek je sada neki dan došlo rješenje o nasljeđivanju i još nije pravomoćno. Do pravomoćnosti ne možemo dalje postupati. Ono što sam provjerila je da sve kuće koje smo naslijedili kao ošasnu imovinu imaju teret socijalne skrbi. Idući tjedan šaljem zahtjev da se taj teret briše sa imovine.“

\*Vijećnik, Damir Husnjak:“ Što je sa zapuštenim parcelama? Da li ih komunalni redar može natjerati da se očisti?“

\*\*Načelnik:“ Mislite li na okućnice ili poljoprivredno zemljište?“

\*Vijećnik, Damir Husnjak: „ Vinograd koji je zapustio Matijević. Ako ga ne želi raditi neka ga raskrči.“

Načelnik je rekao da komunalni redar može poslati opomenu.

Predsjedavajući je dao riječ načelniku budući da vijećnici nisu imali pitanja.

\*\*Načelnik:“ Ima jako puno stvari koje su u postupku i sigurno nije istina da se ništa ne radi, radi se. Ima puno sitnih stvari koje se završavaju i velikih koje su u tijeku. Od Ministarstva graditeljstva dobili smo samo 50.000,00 kn za asfaltiranje igrališta na bazenu. Ono što je važnije da imamo odluku Ministarstva gospodarstva za financiranje klizišta u Vinogradskoj ulici. Ono što smo završili u zadnje vrijeme je asfaltiranje ceste Ravneš-Borovice- Kašljavac , II faza. Trenutno smo u proceduri prijavljivanja na natječaj gdje bi nastavili s istim. Cijene su otišle gore, a Ministarstvo ne daje baš puno sredstava, pa planiram podijeliti na još dvije faze kako bi bilo lakše financirati. Javljamo se na natječaj LAG- a za Vidikovac i moramo donijeti Odluku nakon Natječaja. Građevinska još nije pravomoćna, kad bude, imati ćemo telefonsku sjednicu vezano za to. Tražim rješenje i za kanalizaciju. U planu je obnova lovačke kuće te proširenje groblja u Šandrovcu. U Jaseniku ćemo krenuti sa obnovom javne rasvjete. Tamo su lampe stare .Javili smo se i na natječaj za obnovu dječjeg igrališta u Šandrovcu.“

Načelnik je završio svoje izlaganje i zahvalio za riječ.

**Točka 2.**

**Usvajanje zapisnika sa 7. sjednice Općinskog vijeća Općine Šandrovac.**

**\***Vijećnik Mirko Bedeković dao je primjedbu te zamolio da se ubuduće zapiše samo bitno što on iznese.

U trenutku glasanja bilo je prisutno 7 vijećnika, te je Zapisnik sa 7. sjednice Općinskog vijeća Općine Šandrovac jednoglasno usvojen od strane Općinskog vijeća općine Šandrovac sa 7 glasova ZA.

**(KLASA: 021-05/22-01/6, URBROJ: 2103-15-01-22-1 od 25.03.2022.)**

**Točka 3.**

**Usvajanje zapisnika sa 8. telefonske sjednice Općinskog vijeća Općine Šandrovac.**

U trenutku glasanja bilo je prisutno 7 vijećnika, te je Zapisnik sa 8. telefonske sjednice Općinskog vijeća Općine Šandrovac jednoglasno usvojen od strane Općinskog vijeća općine Šandrovac sa 7 glasova ZA.

**(KLASA: 021-05/22-01/7, URBROJ: 2103-15-01-22-1 od 02.05.2022.)**

**Točka 4.**

**Usvajanje zapisnika sa 9. svečane sjednice Općinskog vijeća Općine Šandrovac.**

U trenutku glasanja bilo je prisutno 7 vijećnika, te je Zapisnik sa 9. svečane sjednice Općinskog vijeća Općine Šandrovac jednoglasno usvojen od strane Općinskog vijeća općine Šandrovac sa 7 glasova ZA.

**(KLASA: 021-05/22-01/10, URBROJ: 2103-15-01-22-1 od 17.06.2022.)**

**Točka 5.**

1. **izmjene i dopune Proračuna Općine Šandrovac za 2022. godinu.**

\*Dajana Perhot pojasnila je I. izmjene i dopune Proračuna Općine Šandrovac za 2022.g. po stavkama.

Kako nije bilo pitanja i prijedloga za raspravu, Predsjedavajući je I. Izmjene i dopune proračuna dao na glasanje.

U trenutku glasanja bilo je prisutno 7 vijećnika, te su I. izmjene i dopune Proračuna Općine Šandrovac za 2022. godinu usvojene jednoglasno sa 7 glasova ZA od strane Općinskog vijeća Općine Šandrovac.

**(KLASA: 400-06/22-01/14, URBROJ: 2103-15-01-22-1 od 01.08.2022.)**

**Točka 6.**

**Odluka o kupnji nekretnina na katastarskim česticama broj 14/K (14/4), 1490, 1491/1 i 1492, k.o. Šandrovac (Šandrovac, Jarak 36) u svrhu uređenja etno kuće (kulturnog centra).**

Načelnik Dario Halauš napomenuo je kako je na prijašnjim sjednicama već bila rasprava o kupnji navedene nekretnine, ta kako se sada kreće u realizaciju.

Kako nije bilo dodatnih pitanja i prijedloga za raspravu, Predsjedavajući je Odluku o kupnji nekretnina na katastarskim česticama broj 14/K (14/4), 1490, 1491/1 i 1492, k.o. Šandrovac (Šandrovac, Jarak 36) u svrhu uređenja etno kuće (kulturnog centra) dao na glasanje.

U trenutku glasanja bilo je prisutno 7 vijećnika, te je Odluka o kupnji nekretnina na katastarskim česticama broj 14/K (14/4), 1490, 1491/1 i 1492, k.o. Šandrovac (Šandrovac, Jarak 36) u svrhu uređenja etno kuće (kulturnog centra), usvojena jednoglasno sa 7 glasova ZA od strane Općinskog vijeća Općine Šandrovac.

**(KLASA: 943-01/22-01/3, URBROJ: 2103-15-01-22-1 od 01.08.2022.)**

**Točka 7.**

**Odluka** **o agrotehničkim mjerama te uređivanju i održavanju poljoprivrednih rudina na području općine Šandrovac**

Pročelnica Ivana Fočić ukratko je pojasnila Odluku.

Kako nije bilo pitanja i prijedloga za raspravu Predsjedavajući je Odluku o agrotehničkim mjerama te uređivanju i održavanju poljoprivrednih rudina na području općine Šandrovac dao na glasanje.

U trenutku glasanja bilo je prisutno 7 vijećnika te je Odluka o agrotehničkim mjerama te uređivanju i održavanju poljoprivrednih rudina na području općine Šandrovac usvojena jednoglasno sa 7 glasova ZA od strane Općinskog vijeća Općine Šandrovac.

**(KLASA: 320-01/22-01/2, URBROJ: 2103-15-01-22-1 od 01.08.2022.)**

**Točka 8.**

**Odluka o I. reviziji Procjene rizika od velikih nesreća za područje Općine Šandrovac.**

Pročelnica je prisutnima pojasnila Odluka o I. reviziji Procjene rizika od velikih nesreća za područje Općine Šandrovac.

Predsjedavajući je Odluku o I. reviziji Procjene rizika od velikih nesreća za područje Općine Šandrovac dao na glasanje.

U trenutku glasanja bilo je prisutno 7 vijećnika te je Odluka o I. reviziji Procjene rizika od velikih nesreća za područje Općine Šandrovac usvojena jednoglasno sa 7 glasova ZA od strane Općinskog vijeća Općine Šandrovac.

**(KLASA: 246-01/22-01/1, URBROJ: 2103-15-01-22-1 od 01.08.2022.)**

**Točka 9.**

**Odluka o osnivanju Savjeta za zaštitu potrošača javnih usluga Općine Šandrovac.**

Pročelnica Ivana Fočić pojasnila je odluku o osnivanju Savjeta za zaštitu potrošača javnih usluga Općine Šandrovac.

Kako nije bilo pitanja i prijedloga za raspravu Predsjedavajući je odluku o osnivanju Savjeta za zaštitu potrošača javnih usluga Općine Šandrovac dao na glasanje.

U trenutku glasanja bilo je prisutno 7 vijećnika te je Odluka o osnivanju Savjeta za zaštitu potrošača javnih usluga Općine Šandrovac usvojena sa 7 glasova ZA od strane Općinskog vijeća Općine Šandrovac.

**(KLASA: 029-01/22-01/1, URBROJ: 2103-15-01-22-1 od 01.08.2022.)**

**Točka 10.**

**Odluka o prihvaćanju izvještaja udruga Općine Šandrovac za 2021. godinu.**

Kako nije pilo pitanja i prijedloga za raspravu Predsjedavajući je Odluka o prihvaćanju izvještaja udruga Općine Šandrovac za 2021. godinu dao na glasanje.

U trenutku glasanja bilo je prisutno 7 vijećnika te je Odluka o prihvaćanju izvještaja udruga Općine Šandrovac za 2021. godinu usvojena sa 7 glasova ZA od strane Općinskog vijeća Općine Šandrovac.

**(KLASA: 230-01/22-01/1, URBROJ: 2103-15-01-22-1 od 01.08.2022.)**

**Točka 11.**

**Odluka o imenovanju članova Etičkog odbora za praćenje Etičkog kodeksa nositelja političkih dužnosti u općini Šandrovac.**

Pročelnica Ivana Fočić pojasnila je prisutnima Odluku.

Kako nije bilo pitanja i prijedloga za raspravu Predsjedavajući je Odluku dao na glasanje.

U trenutku glasanja bilo je prisutno 7 vijećnika te je Odluka o imenovanju članova Etičkog odbora za praćenje Etičkog kodeksa nositelja političkih dužnosti u općini Šandrovac usvojena sa 7 glasova ZA od strane Općinskog vijeća Općine Šandrovac.

**(KLASA: 029-01/22-01/2, URBROJ: 2103-15-01-22-1 od 01.08.2022.)**

**Točka 12.**

**Odluka o imenovanju članova Vijeća časti za praćenje Etičkog kodeksa nositelja političkih dužnosti u općini Šandrovac**

Pročelnica Ivana Fočić detaljnije pojasnila je prisutnima Odluku.

Kako nije bilo pitanja i prijedloga za raspravu Predsjedavajući je Odluku dao na glasanje.

U trenutku glasanja bilo je prisutno 7 vijećnika te je Odluka o imenovanju članova Etičkog odbora za praćenje Vijeća časti nositelja političkih dužnosti u općini Šandrovac usvojena sa 7 glasova ZA od strane Općinskog vijeća Općine Šandrovac.

**(KLASA: 029-01/22-01/3, URBROJ: 2103-15-01-22-1 od 01.08.2022.)**

Završeno u 20,45 h.

Zapisničar

Sandra Sedlanić

Općinsko vijeće Općine Šandrovac

Predsjednik općinskog vijeća Općine Šandrovac

Tomislav Fleković